Керимбеков Акылбек
Керимбеков Акылбек (10. 1. 1947-жылы туулган, Талас облусу, Кара-Буура району, Жоон-Дөбө айылы) – математик, физика-математика илимдеринин доктору (2003), профессор (2006), Кыргыз Республикасынын элге билим берүүсүнүн отличниги (1996). Кыргыз Мамлекеттик университетинин физика-математика факультетин бүтүргөн (1970–71), Жоон-Дөбө орто мектебинде математика мугалими (1970), Фрунзедеги Политехникалык институтунун илимий лабораториясында (НИЛСС) кенже илимий кызматкер (1971–72), Кыргыз Мамлекеттик университетинде окутуучу, улуу окутуучу жана доцент (1972–92), И. Арабаев атындагы КМПУда физика-математика факультетинин деканы (1992–98), Ж. Баласагын атындагы КУУда кафедра башчысы (1998–2006), 2006-жылдан Кыргыз-Орус Славян университетинде профессор. Жайылган параметрлүү системаларды оптималдуу башкаруу теориясы боюнча адис. 120дан ашуун илимий эмгектин автору.
Эмгектери: Математические методы оптимального управления электромагнитными колебаниями. Б., 1997; Нелинейное оптимальное управление колебаниями в линиях передач. Б., 2008. 
Инсандар

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9